Bybelskool » Oorsig van Lukas
Written by Chris van Wyk. Posted in Lukas-Handelinge
Dit sal jou help in die deurlees van die evangelie van Lukas om eers ’n breë oorsig te kry oor die inhoud en temas wat Lukas aan die orde stel (ek gee ’n soortgelyke oorsig oor Handelinge) :
Lukas vertel die storie van die redding van Israel wat deur Jesus en die Gees te weeg gebring word.
Die Messias het na sy mense gekom, wat die belofte aan die heidene insluit.
Jesus het vir die verlorenes gekom, wat die gemarginaliseerdes insluit.
Jesus tree op in die krag van die Heilige Gees.
Jesus se dood en opstanding is noodsaaklik vir die vergifnis van sonde.
Hy plaas die storie van Jesus in die konteks van wêreldgeskiedenis (hoofstuk 2-3).
Hy sluit die Gees se voortgaande bediening in en deur die kerk in Handelinge in.
Interessant is Lukas 1:1-4, die begin van die evangelie, en Handelinge 28:30-31, die einde van sy verhaal, wat in perfek gestileerde Grieks geskryf is, met alles tussen-in in meer Joods-klinkende Grieks.
Hoofstuk 1-2 lei die verhaal in en antisipeer al die hooftemas:
Verwysings na Ou Testament beloftes
Jesus as die Dawidiese koning
Die Redding van Israel
Die insluiting van die heidene
God wat omgee vir die armes
Die verwagte teenstand
Die vreugde oor die evangelie van Jesus
Hoofstuk 3-4:13 verbind die bediening van Johannes die doper en Jesus.
Jesus word voorgestel aan Israel as ‘n gedoopte en ‘n getoetste.
Hy word deur sy geslagsregister, wat tot by Adam gegee word, aan die heidense sending gekoppel.
Hoofstuk 4:14-9:50 speel af in Galilea meesal in die platteland:
Jesus onderrig en genees in Galilea.
Die eerste optrede op ‘n Sabbat is ‘n prototipe van wat gaan volg:
Ou Testament beloftes word vervul
Die Gees rus op die Messias
Sy bediening is goeie nuus vir die armes
Die heidene word ingesluit
Sommige in Israel sal Hom verwerp
Hoofstuk 9:51-19:44 speel af “op pad na Jerusalem”.
Jesus begin die reis na Jerusalem “vasbeslote” (9:51; 10:38; 13:22; 17:11; 18:31)
Jesus versamel steeds dissipels om Hom, daag almal uit met sy onderrig, verwerp ‘n Farisese verstaan van God en word verwerp deur die religieuse en politiese leiers.
Hoofstuk 19:45-24:53 speel in die stad Jerusalem af.
Jesus word verwerp deur die Joodse leiers en gekruisig.
Die kruis en opstanding was egter die redding van Israel.
Dit eindig met Jesus se hemelvaart en die dissipels se vreugde.
 Vgl “The Gospels and Acts in the Biblical Story” in How to Read the Bible book by book deur Gordon Fee en Douglas Stuart (2002, Zondervan: Grand Rapids, Michigan, p 267 e.v.
Tags: Handelinge, Lukas
Nov 14, 2018 at 15:02 | #
Nov 14, 2018 at 15:50 | #